CELEX: C2006/086/78
Language: el
Date: 2006-04-08 00:00:00
Title: Υπόθεση T-48/06: Προσφυγή της  17ης Φεβρουαρίου 2006  — Astex Therapeutics κατά ΓΕΕΑ

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/40
            
         Προσφυγή της 17ης Φεβρουαρίου 2006 — Astex Therapeutics κατά ΓΕΕΑ
   (Υπόθεση T-48/06)
   (2006/C 86/78)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Astex Therareutics Limited (Cambridge, Ηνωμένο Βασίλειο) [Εκπρόσωποι: M. Edenborough, Barrister, και R. Harrison, Solicitor]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Protec Health International Limited (Cirencester, Ηνωμένο Βασίλειο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρωθεί η προσβαλλόμενη απόφαση του δεύτερου τμήματος προσφυγών του ΓΕΕΑ, της 29ης Νοεμβρίου 2005, στην υπόθεση R 651/2004 — 2 στο σύνολό της ή, επικουρικώς, εν μέρει·
            
         
               —
            
            
               Να καταδικαστεί ο αντίδικος να καταβάλει στην αιτούσα/προσφεύγουσα τα έξοδα στα οποία υποβλήθηκε σε σχέση με τις διαδικασίες της υπό κρίση προσφυγής (εφόσον ο αντίδικος παρέμβει στην προσφυγή αυτή), της προσφυγής ενώπιον του Τμήματος Προσφυγών καθώς και της αιτήσεως ανακοπής ενώπιον του Τμήματος Ανακοπών (εν πάση περιπτώσει). Περαιτέρω, να καταδικάσει το Γραφείο Εναρμονίσεως, εις ολόκληρον και αλληλεγγύως με τον αντίδικο, στα δικαστικά έξοδα της αιτούσας/προσφεύγουσας της παρούσας δίκης ενώπιον του Πρωτοδικείου.
            
         Ισχυρισμοί και κύρια επιχειρήματα
   Αιτούσα την καταχώριση κοινοτικού σήματος: η προσφεύγουσα
   
      Σήμα προς καταχώριση: το εικονιστικό σήμα «Astex Technology» για προϊόντα της κλάσεως 5 (φαρμακευτικά)
   Δικαιούχος του κατά τη διαδικασία ανακοπής αντιταχθέντος σήματος ή σημείου:: Protec Health International Limited.
   
      Αντιταχθέν δικαίωμα επί σήματος ή σημείου::Το κοινοτικό λεκτικό σήμα«Astex» για προϊόντα και υπηρεσίες των κλάσεων 5 (Εντομοκτόνα για σωματίδια σκόνης) και 24 (Υφάσματα κ.λπ.)
   
      Απόφαση του τμήματος ανακοπών: Απόρριψη της αιτήσεως καταχωρίσεως
   Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου.